
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 685 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Σύσταση ειδικής επιτροπής στο Υπουργείο Αγρο¬ 
τικής Ανάπτυξης και Τροφίμων, για τη μελέτη, 
επεξεργασία και υποβολή προτάσεων για την 
αξιολόγηση των παραδοτέων μελετών των 13 Πε¬ 
ριφερειών της χώρας για την εφαρμογή της νέας 


ΚΑΠ. 1 

Έγκριση συμβάσεων μίσθωσης έργου στο Δήμο Χα¬ 
λανδρίου. 2 

ΑΠΟΦΑΣΕΙ Σ 

Αριθμ. 277508 (1) 


Σύσταση ειδικής επιτροπής στο Υπουργείο Αγροτικής 
Ανάπτυξης και Τροφίμων, για τη μελέτη, επεξεργα¬ 
σία και υποβολή προτάσεων για την αξιολόγηση των 
παραδοτέων μελετών των 13 Περιφερειών της χώ¬ 
ρας για την εφαρμογή της νέας ΚΑΠ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 1 του άρθρου 20 του ν. 3399/2005 « Ρυθμί¬ 
σεις θεμάτων αρμοδιότητας του Υπουργείου Αγροτικής 
Ανάπτυξης και Τροφίμων - Προσαρμογή στη νέα ΚΑΠ 
και άλλες διατάξεις »(ΦΕΚ 255Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98Α'). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, το ύψος και η κάλυψη της οποίας θα καθοριστεί 
με κοινή απόφαση των Υπουργών Οικονομίας και Οικονο¬ 
μικών, Αγροτικής Ανάπτυξης και Τροφίμων, σύμφωνα με 
τις διατάξεις της περίπτωσης γ' της παραγράφου 2 του 
άρθρου 17 του ν. 3205/2003 (ΦΕΚ 297Α'), αποφασίζουμε: 

1. Στο Υπουργείο Αγροτικής Ανάπτυξης και Τροφίμων 
συνιστάται ειδική επιτροπή για τη μελέτη, επεξεργασία 
και υποβολή προτάσεων για την αξιολόγηση των παρα¬ 
δοτέων μελετών των 13 Περιφερειών της χώρας για την 
εφαρμογή της νέας ΚΑΠ, που συγκροτείται από: 


01 Ιουνίου 2006 
α) Τον Προϊστάμενο της Γενικής Διεύθυνσης Γεωργι- 
κών Εφαρμογών καιΈρευνας του Υπουργείου Αγροτικής 
Ανάπτυξης και Τροφίμων, ως Πρόεδρο. 

β) Τον Προϊστάμενο της Διεύθυνσης Αξιοποίησης Εγ- 
γειοβελτιωτικώνΈργων και Μηχανικού Εξοπλισμού του 
Υπουργείου Αγροτικής Ανάπτυξης και Τροφίμων, ως 
τακτικό μέλος. 

γ) Τον Προϊστάμενο της Διεύθυνσης Μεταποίησης, 
Τυποποίησης και Ποιοτικού Ελέγχου του Υπουργείου 
Αγροτικής Ανάπτυξης και Τροφίμων, ως τακτικό μέ¬ 
λος. 

δ) Τον Προϊστάμενο της Διεύθυνσης Ανάπτυξης Δα¬ 
σικών Πόρων του Υπουργείου Αγροτικής Ανάπτυξης και 
Τροφίμων, ως τακτικό μέλος. 

ε) Τον Προϊστάμενο της Διεύθυνσης Υδατοκαλλιεργει¬ 
ών και Εσωτερικών Υδάτων του Υπουργείου Αγροτικής 
Ανάπτυξης και Τροφίμων, ως τακτικό μέλος. 

στ) Τον Προϊστάμενο του Τμήματος Βάμβακος Ζα¬ 
χαρότευτλων και Ελαιούχων Σπόρων της Διεύθυνσης 
Παραγωγής και Αξιοποίησης Προϊόντων Φυτών Μεγάλης 
Καλλιέργειας του Υπουργείου Αγροτικής Ανάπτυξης και 
Τροφίμων, ως τακτικό μέλος. 

ζ) Τον Προϊστάμενο του Τμήματος Βοοτροφ ίας και 
Μονόπλων της Δ/νσης Ζωικής Παραγωγής και Αξιο¬ 
ποίησης Προϊόντων Αυτής του Υπουργείου Αγροτικής 
Ανάπτυξης και Τροφίμων, ως τακτικό μέλος. 

η) Τον Προϊστάμενο του Τμήματος Αιγοπροβατοτρο- 
φίας της Δ/νσης Ζωικής Παραγωγής και Αξιοποίησης 
Προϊόντων Αυτής του Υπουργείου Αγροτικής Ανάπτυξης 
και Τροφίμων, ως τακτικό μέλος. 

θ) Τον Προϊστάμενο της Διεύθυνσης Δημητριακών Λι¬ 
παρών και Ζωικών Προϊόντων του Οργανισμού Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.), ως τακτικό μέλος. 

ι) Τ ον Προϊστάμενο του Τ μήματος Καπνού της Δ/νσης 
Οπωροκηπευτικών Αμπελοοινικών και Βιομηχανικών 
Προϊόντων του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.), ως τακτικό μέλος. 

ια)Έναν υπάλληλο του κλάδου ΠΕΙ Γεωπονικού της 
Διεύθυνσης Αγροτικής Πολιτικής και Τεκμηρίωσης του 
Υπουργείου Αγροτικής Ανάπτυξης και Τροφίμων, ως 
τακτικό μέλος. 

ιβ)Έναν Ειδικό Συνεργάτη του Ειδικού Γραμματέα του 
Διοικητικού Τομέα Προγραμματισμού και Εφαρμογής 
του Γ' ΚΠΣ του Υπουργείου Αγροτικής Ανάπτυξης και 

Τροφίμων με ειδίκευση σε θέματα περιφερειακής ανά¬ 
πτυξης, ως τακτικό μέλος. 

ιγ)Έναν υπάλληλο κατηγορίας ΠΕ που υπηρετεί στην 
Υπηρεσία Διαχείρισης Επιχειρησιακού Προγράμματος 
Αγροτική Ανάπτυξη - Ανασυγκρότηση της Υπαίθρου 
του Υπουργείου Αγροτικής Ανάπτυξης και Τροφίμων, 
ως τακτικό μέλος. 

2. Έργο της επιτροπής είναι η μελέτη, η εξέταση, η 
επεξεργασία και η συνδρομή με στοιχεία για την υποβο¬ 
λή προτάσεων αξιολόγησης των παραδοτέων μελετών 
των 13 Περιφερειών της χώρας για την εφαρμογή της 
νέας ΚΑΠ. 

3. Η θητεία του Προέδρου και των μελών της επιτρο¬ 
πής λήγει με την περάτωση του έργου της. 

4. Ο Πρόεδρος και τα μέλη της επιτροπής ορίζονται 
με απόφαση του Υπουργού Αγροτικής Ανάπτυξης και 
Τροφίμων. 

5. Στον Πρόεδρο και τα μέλη της επιτροπής για τη 
συμμετοχή τους στις συνεδριάσεις, καταβάλλεται απο¬ 
ζημίωση σύμφωνα με τις διατάξεις της περίπτωσης γ' 
της παραγράφου 2 του άρθρου 17 του ν. 3205/2003, το 
ύψος της οποίας καθορίζεται με κοινή απόφαση των 
Υπουργών Οικονομίας και Οικονομικών, Αγροτικής Ανά¬ 
πτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. Οικ.33143 (2) 

Έγκριση συμβάσεων μίσθωσης έργου στο Δήμο 
Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α'/8.10.1997). 

3. Την υπ’ αριθμ. 23727/28.4.2006 εισηγητική μας έκ¬ 
θεση. 

4. Το υπ’ αριθμ. οικ. 28062/29.5.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/143/7844/24.5.2005 απόφαση της επιτροπής του 
άρθρου 2 παρ.1 της ΠΥΣ 55/98, με το οποίο εγκρίθηκαν 
για τους Ο.Τ.Α. α' βαθμού συμβάσεις μίσθωσης έργου 
για ένα έτος, υπό την απαραίτητη προϋπόθεση τήρησης 
των διατάξεων του αρ.6 του ν. 2527/1997 που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων. 

5. Την υπ’ αριθμ. 487/2005 απόφαση του Δημοτικού 
Συμβουλίου Χαλανδρίου, περί έγκρισης πρόσληψης 
προσωπικού με συμβάσεις μίσθωσης έργου και το οι¬ 
κονομικό έτος 2006. 

6. Την υπ’ αριθμ. 502/1.12.2005 γνωμοδότηση της Νομι¬ 
κής Υπηρεσίας του Δήμου Χαλανδρίου, αποφασίζουμε: 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου 


προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.&Α. εντός πέντε (5) ημερών από την λήψη 
της παρούσας απόφασης, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου εβδομήντα επτά (77) ατόμων διαφόρων ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 487/2006 απόφαση του 
Δημοτικού Συμβουλίου Χαλανδρίου ως εξής: 

1. Για την παρακολούθηση της εφαρμογής του ΠΔ 
χρήσης γης στη Ρεματιά: 

• Ένα (1) ΠΕ Τοπογράφων 

• Ένα (1) ΤΕ Τοπογράφων 

Αφού λάβουν υπόψη τις διατάξεις του π.δ. και τις 
ειδικές συνθήκες της περιοχής προκειμένου να μελετή¬ 
σουν, υλοποιήσουν και καθοδηγήσουν το πάσης φύσεως 
αντικείμενο που θα παρουσιαστεί έτσι ώστε να μην 
υπάρξει καθυστέρηση στην εφαρμογή των κείμενων 
διατάξεων και δημιουργηθούν μεγαλύτερα προβλήματα 
στο Δήμο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου ορίζεται σε 
15.600,00 ευρώ για τον ΠΕ Τοπογράφο και 15.000,00 
ευρώ για τον ΤΕ Τοπογράφο. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

2. Για φύλαξη Δημοτικών κτιρίων και Σχολείων 

• Δεκαπέντε (15) ΥΕ Φύλακες 

Λόγω των συγκεκριμένων τροποποιήσεων της υλικο- 
τεχνικής υποδομής των δημοτικών κτιρίων και κυρίως 
των σχολείων η δημιουργία των εργοταξίων θα επιφέρει 
αναστάτωση στη μορφή των κτιρίων και του εξωτερι¬ 
κού χώρου που δεν είναι αλλιώς δυνατό να καλυφθεί 
παρά μόνο με την ύπαρξη εξειδικευμένων ατόμων φύ¬ 
λαξης που θα είναι ειδικά αρμόδιοι για αυτό χωρίς να 
εμπλέκονται με τα καθήκοντα και τις αρμοδιότητες των 
σχολικών φυλάκων. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. Το συνολικό ποσό αμοιβής 
του έργου και για τις δεκαπέντε συμβάσεις ορίζεται σε 
207.000,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

3. Υποστήριξη εκδηλώσεων λειτουργίας θεάτρου Ρε¬ 
ματιάς και χειμερινών εκδηλώσεων του Δήμου: 

• Δύο (2) ΔΕ Ηχολήπτες 

Η περιστασιακή κάλυψη των αναγκών για την τεχνική 
κάλυψη των εκδηλώσεων του Θεάτρου Ρεματιάς και 
των ειδικών εκδηλώσεων του Δήμου σε διάφορους χώ¬ 
ρους, σε υλοποίηση του προϋπολογισμού ΟΙΚΟΝΟΜΙ¬ 
ΚΟΥ ΕΤΟΥΣ 2006. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου ορίζεται και για 
τις δυο συμβάσεις σε 28.800,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Τρεις (3) ΔΕ Χειριστές Η/Υ 

Η περιστασιακή κάλυψη των αναγκών για την υλοποί¬ 
ηση εκδηλώσεων λειτουργίας θεάτρου Ρεματιάς και 

κάτω από ειδικές συνθήκες που το ύπαρχον προσωπικό 
δεν είναι δυνατό να αντιμετωπίσει καθώς και υποστήρι¬ 
ξη του αυξανόμενου έργου που θα παρουσιαστεί λόγω 
της επικείμενης διενέργειας των Δημοτικών εκλογών. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις τρεις 
συμβάσεις ορίζεται σε 43.200,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Έντεκα (11) ταξιθέτριες για υποδοχή κοινού 

Η περιστασιακή κάλυψη των αναγκών για την υλοποί¬ 
ηση των εκδηλώσεων του Θεάτρου Ρεματιάς και των 
ειδικών εκδηλώσεων του Δήμου σε διάφορους χώρους, 
σε υλοποίηση του προϋπολογισμού ΟΙΚΟΝΟΜΙΚΟΥ 
ΕΤΟΥΣ 2006. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις έντε¬ 
κα συμβάσεις ορίζεται σε 158.400,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

4. Συντήρηση εγκαταστάσεων θεάτρου Ρεματιάς καθ’ 
όλη την διάρκεια του έτους. 

• Τρεις (3) ΔΕ Ηλεκτρολόγους 

Λόγω της εξακριβωθείσας παλαιότητας των ηλε¬ 
κτρολογιών εγκαταστάσεων και της άμεσης ανάγκης 
πλήρους αναδιάρθρωσης και δημιουργίας συνθηκών 
ασφαλείας για το προσωπικό, για τους θεατές αλλά και 
για τους ευπαθείς περιβάλλοντες χώρους είναι απόλυτα 
αναγκαία τα άτομα που θα αναλάβουν το συγκεκριμένο 
έργο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις τρεις 
συμβάσεις ορίζεται σε 43.200,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Δύο (2) Ξυλουργούς 

Λόγω της εξακριβωθείσας παλαιότητας των εγκατα¬ 
στάσεων του θεάτρου της Ρεματιάς και της άμεσης 
ανάγκης πλήρους αναδιάρθρωσης και δημιουργίας συν¬ 
θηκών ασφαλείας για το προσωπικό, για τους θεατές 
αλλά και για τους ευπαθείς περιβάλλοντες χώρους εί¬ 
ναι απόλυτα αναγκαία τα άτομα που θα αναλάβουν το 
συγκεκριμένο έργο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις δυο 
συμβάσεις ορίζεται σε 28.800,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Δύο (2) Σιδεράδες 

Λόγω της εξακριβωθείσας παλαιότητας των εγκατα¬ 
στάσεων του θεάτρου της Ρεματιάς και της άμεσης 
ανάγκης πλήρους αναδιάρθρωσης και δημιουργίας συν¬ 
θηκών ασφαλείας για το προσωπικό, για τους θεατές 
αλλά και για τους ευπαθείς περιβάλλοντες χώρους εί¬ 


ναι απόλυτα αναγκαία τα άτομα που θα αναλάβουν το 
συγκεκριμένο έργο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις δυο 
συμβάσεις ορίζεται σε 28.800,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Δεκαεπτά (17) Εργάτες ΥΕ 

Λόγω των δυσμενών καιρικών συνθηκών του περασμέ¬ 
νου χειμώνα και των έκτακτων ζημιών που παρουσιάστη¬ 
καν στην ευρύτερη περιοχή του Δήμου και ειδικότερα 
στην ευπαθή περιοχή της προστατευόμενης Ρεματιάς 
και για την επαναφορά του τοπίου που παρουσιάζει 
ιδιαίτερο φυσικό κάλος απαιτείται η εντατική περιστα- 
σιακή πραγματοποίηση του έργου ώστε πλέον να μην 
υπάρξουν νέοι κίνδυνοι στο απώτερο μέλλον. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις δε¬ 
καεπτά συμβάσεις ορίζεται σε 234.600,00 ευρώ. 

Γ ια τη συγκεκριμένη υλοποίηση απαιτούνται εξει- 
δικευμένα πρόσωπα που να έχουν πλήρη γνώση του 
αντικειμένου. 

5. Οργάνωση αρχείου του Δήμου: 

• Ένα (1) ΠΕ Προγραμματιστή Η/Υ 

Λόγω της ανάγκης αποκέντρωσης των διαφόρων υπη¬ 
ρεσιών του Δήμου (Κεντρικές Υπηρεσίες, εποπτευόμενα 
Νομικά Πρόσωπα, λοιπά Νομικά Πρόσωπα κ.λπ.) είναι 
αναγκαία η ανάθεση του συγκεκριμένου έργου σε εξειδι- 
κευμένο άτομο/προγραμματιστή, έτσι ώστε στο διάστημα 
της παροχής του έργου να δημιουργηθούν οι κατάλληλες 
συνθήκες της πλήρους οργάνωσης των αρχείων του Δή¬ 
μου και των λοιπών εμπλεκόμενων φορέων. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου ορίζεται σε 
15.600,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Ένα (1) ΤΕ Διοίκησης Επιχειρήσεων 

Λόγω της ανάγκης αποκέντρωσης των διαφόρων 
υπηρεσιών του Δήμου (Κεντρικές Υπηρεσίες, εποπτευ¬ 
όμενα Νομικά Πρόσωπα, λοιπά Νομικά Πρόσωπα κ.λπ.) 
είναι αναγκαία η ανάθεση του συγκεκριμένου έργου σε 
εξειδικευμένο άτομο, ούτως ώστε σε συνδυασμό με τον 
προγραμματιστή Η/Υ να υπάρξει άμεση συνεργασία και 
υλοποίηση του έργου και κάλυψη των σχετικών αναγκών 
για την πλήρη οργάνωση των αρχείων του Δήμου και 
των λοιπών εμπλεκόμενων φορέων. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου ορίζεται σε 
15.000,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

• Τέσσερις (4) ΔΕ Χειριστές Η/Υ 

Προκειμένου να συνδράμουν το έργο του Π.Ε. - Προ¬ 
γραμματιστή Η/Υ καθώς και του Τ.Ε. - Διοίκηση Επιχει¬ 
ρήσεων για να υπάρξει άμεση οργάνωση των αρχείων 

του Δήμου και λοιπών εμπλεκόμενων φορέων προκει- 
μένου να ολοκληρωθεί το έργο το ταχύτερο δυνατό, 
ώστε ο Δήμος να προλάβει κάθε ενδεχόμενο από τις 
ενδεχόμενες εξελίξεις. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις τέσ¬ 
σερις συμβάσεις ορίζεται σε 57.600,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

6. Γ ραφείο Δημοσίων Σχέσεων: 

• Τρεις (3) ΔΕ Δημοσιογράφοι 

Οι συμβάσεις μίσθωσης έργου σε δημοσιογράφους, 
μεταξύ άλλων, αφορούν σε σύνταξη απολογιστικών, 
των πεπραγμένων της δημοτικής αρχής, δελτίων τύπου 
(συνολικά της δημοτικής αρχής και ανά τομέα έργου, 
όπως τεχνικά έργα, κοινωνική πολιτική, παιδεία κ.λπ.) 
απαντήσεις σε τυχόν δημοσιεύματα του ημερήσιου και 
τοπικού τύπου σύνταξη δελτίων τύπου σχετικών με εκ¬ 
δηλώσεις του Δήμου, κατά την καλοκαιρινή περίοδο 
(Θέατρο Ρεματιάς κ.λπ.). 

Η παράδοση του έργου, που δεν ανάγεται στον κύκλο 
συνήθων καθηκόντων του εκάστοτε φορέα (δεδομένου ότι, 
κατά κύριο λόγο αφορά στον απολογισμό του έργου που έχει 
πραγματοποιήσει η δημοτική αρχή) θα γίνεται τμηματικά. 

Επίσης, επιβάλλεται η ανάθεση του συγκεκριμένου 
έργου σε δημοσιογράφους διότι είναι το τελευταίο έτος 
της δημοτικής θητείας και συνεπώς είναι ανάγκη να 
γίνει πλήρης ενημέρωση των Δημοτών και των Υπη¬ 
ρεσιών για τα πεπραγμένα της θητείας της τωρινής 
Δημοτικής Αρχής. 

Το συνολικό ποσό αμοιβής του έργου και για τις τρεις 
συμβάσεις ορίζεται σε 43.200,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

7. Γ ια το καινούριο ΚΕΠ και τα Περιφερειακά Γ ραφεία 
Πληροφόρησης Πολιτών 

• Οκτώ (8) ΥΕ Κλητήρες 

Επιβάλλεται η ανάθεση του συγκεκριμένου έργου 
λόγω των αυξημένων αναγκών των Κ.Ε.Π. Χαλανδρίου 
για την άμεση εξυπηρέτηση των πολιτών κυρίως λόγω 
της διαφοράς απόστασης μεταξύ τους και με τις κεντρι¬ 
κές υπηρεσίες του Δήμου. Επειδή άμεση προοπτική για 
την πλήρη επάνδρωση του προσωπικού των Κ.Ε.Π. είναι 
ενόψει, αλλά αυτή θα γίνει με το νέο έτος και λόγω του 
ότι θα απαιτηθεί ικανός χρόνος για την προκήρυξη των 
θέσεων, την επιλογή του προσωπικού και την ανάληψη 
της υπηρεσίας. Η παράδοση θα γίνεται τμηματικά και 
ανάλογα με τις εκάστοτε παρουσιαζόμενες ανάγκες 
μόλις κάθε φάση του έργου ολοκληρώνεται. 

Το συνολικό ποσό αμοιβής του έργου και για τις οκτώ 
συμβάσεις ορίζεται σε 110.400,00 ευρώ. 


Γ ια τη συγκεκριμένη υλοποίηση απαιτείται η ανάθε¬ 
ση του έργου σε πρόσωπα ικανά και με πρωτοβουλία 
ενεργειών έτσι ώστε να διεκπεραιώνεται ασφαλής η 
κάθε παρουσιαζόμενη υπηρεσιακή ανάγκη. Ο Δήμος για 
την κάλυψη αυτών των αναγκών δε διαθέτει μέχρι τώρα 
επαρκές προσωπικό και έτσι η ανάγκη ανάθεσης του 
συγκεκριμένου έργου είναι ακόμα μεγαλύτερη. 

8. Για τις έκτακτες ανάγκες Τμήματος Κατασκευών 
και Αυτεπιστασίας: 

• Ένας (1) ΔΕ Χειριστής Μηχανήματος ΧΒ 

Για την εφαρμογή και υλοποίηση του π.δ. για τη Ρε¬ 
ματιά και για την κάλυψη έκτακτων και περιστασιακών 
αναγκών από την επέκταση της σύνδεσης των Δημοτι¬ 
κών κτιρίων (κυρίως Σχολείων) με φυσικό αέριο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου ορίζεται σε 
14.400,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

9. Για τους καυστήρες καλοριφέρ των σχολείων και 
Δημοτικών Κτιρίων 

• Δύο (2) ΔΕ Συντηρητές καυστήρων 

Λόγω των αποφάσεων της Κεντρικής Διοίκησης αλ¬ 
λαγών χρήσης πετρελαίου για την καλύτερη προστα¬ 
σία του περιβάλλοντος, κύρια στα Σχολεία του Δήμου 
μας απαιτείται άμεση ανάθεση του συγκεκριμένου έρ¬ 
γου έτσι ώστε να γίνει η ταχύτερη προετοιμασία των 
αλλαγών και η λειτουργία των νέων εγκαταστάσεων 
ώστε να μην ανακύψουν θέματα υγείας στις ευπαθείς 
ομάδες μαθητών κ.λπ. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις δυο 
συμβάσεις ορίζεται σε 28.800,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που ο Δήμος δεν έχει μεταξύ των 
μονίμων και συμβασιούχων υπαλλήλων. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του Δήμου Χαλανδρίου. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνι¬ 
μου προσωπικού, ο Δήμος Χαλανδρίου οφείλει να ενη¬ 
μερώσει το ΥΠ.ΕΣ.Δ.Δ.Α. εντός πέντε (5) ημερών από τη 
λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2006 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

